Επίδραση των αναισθητικών φαρμάκων στο χρόνο προθρομβίνης και στον ενεργοποιημένο χρόνο μερικής θρομβοπλαστίνης σε σκύλους που υποβλήθηκαν σε ωοθηκυστερεκτομή ή ορχεκτομή
Creators: name: Χαραλάμπους, Δανάη Παύλου
Publisher: name: Aristotle University of Thessaloniki
Year: 2019
Subjects: Αναισθητικά φάρμακα
Χρόνος προθρομβίνης
Ενεργοποιημένος χρόνος μερικής θρομβοπλαστίνης
Αnaesthetic drugs
Prothrombin time
Activated partial thromboplastin time

description: Στόχος της παρούσας μελέτης είναι η διερεύνηση της επίδρασης των αναισθητικών φαρμάκων και πιο συγκεκριμένα της μορφίνης, της ακετυλοπρομαζίνης, της προποφόλης και του ισοφλουρανίου στις τιμές του χρόνου προθρομβίνης (PT) και του ενεργοποιημένου χρόνου μερικής θρομβοπλαστίνης (PTT) σε σκύλους που υποβλήθηκαν σε ωοθηκυστερεκτομή ή ορχεκτομή. Η παρούσα προοπτική μελέτη πραγματοποιήθηκε στην Κλινική Ζώων Συντροφιάς του Α.Π.Θ. από τον Ιανουάριο μέχρι τον Σεπτέμβριο του 2017. Τριάντα σκύλοι συμπεριλήφθηκαν στη μελέτη. Τα ζώα εκτιμήθηκαν ως κλινικά υγιή με βάση το ιστορικό, την κλινική εξέταση, τη γενική εξέταση αίματος, τη βιοχημική εξέταση, τον αρνητικό ορολογικό έλεγχο για Λεϊσμανίωση και Διροφιλαρίωση και τον αιμοστατικό έλεγχο. Οι σκύλοι που συμπεριλήφθηκαν στη μελέτη έπρεπε να είναι ευάγωγοι και να μην απαιτείται η χημική τους συγκράτηση, να μην είχαν λάβει κανένα φαρμακευτικό σκεύασμα τον τελευταίο μήνα και να παρέμεναν στο νοσηλευτήριο λαμβάνοντας την ίδια μετεγχειρητική αγωγή (τραμαδόλη) και ενδοφλέβια χορήγηση ορού για τουλάχιστον 24 ώρες μετά την ολοκλήρωση της χειρουργικής επέμβασης. Τέλος, οι θηλυκοί σκύλοι δεν έπρεπε να κυοφορούν ή να έχουν γεννήσει κατά τους τελευταίους 2 μήνες πριν από την ωοθηκυστεροκτομή. Πραγματοποιήθηκαν τρεις μετρήσεις του PT και PTT, η πρώτη πριν τη χορήγηση του αναισθητικού πρωτοκόλλου, η δεύτερη αμέσως μετά τη λήξη της αναισθησίας και η τρίτη 24 ώρες μετά τη χειρουργική επέμβαση. Σε όλα τα ζώα χορηγήθηκε ενδομυϊκά ακετυλοπρομαζίνη (0,05mg/kg) και μορφίνη (0,2mg/kg) για την προνάρκωση, προποφόλη για εγκατάσταση και ισοφλουράνιο για διατήρηση της αναισθησίας. Ο μέσος όρος της πρώτης μέτρησης του PT με το μέσο όρο της τρίτης μέτρησης του PT, καθώς και ο μέσος όρος της δεύτερης μέτρησης του PT, με το μέσο όρο της τρίτης μέτρησης του PT διαφέρουν στατιστικώς σημαντικά (p=0,034, p=0,003 αντίστοιχα). Επίσης, ο μέσος όρος της πρώτης μέτρησης του PTT, με τον μέσο όρο της τρίτης μέτρησης του PTT, καθώς και ο μέσος όρος της δεύτερης μέτρησης του PTT, με τον μέσο όρο της τρίτης μέτρησης του PTT βρέθηκε να διαφέρουν στατιστικώς σημαντικά (p=0,037, p=0,021 αντίστοιχα). Ο PT αρχικά αυξήθηκε σε μη σημαντικό βαθμό και στη συνέχεια μειώθηκε σημαντικά, ενώ ο PTT αρχικά αυξήθηκε σε μη σημαντικό βαθμό και στη συνέχεια αυξήθηκε περεταίρω σημαντικά. Στατιστικά σημαντική θετική συσχέτιση διαπιστώθηκε μεταξύ του αιματοκρίτη και της τρίτης μέτρησης του PT, των λευκών αιμοσφαιρίων και της δεύτερης και τρίτης μέτρησης του PTT και τέλος των ολικών στερεών και της τρίτης μέτρησης του PT. Αντίθετα, δε φαίνεται να υπάρχει στατιστικά σημαντική συσχέτιση μεταξύ, της διάρκειας της αναισθησία ή του χειρουργείου, της ηλικίας, του αριθμού των αιμοπεταλίων και των τριών μετρήσεων του PT/PTT. Αν και υπάρχουν κάποιες σημαντικές διαφορές στους μέσους όρους των μετρήσεων του PT και PTT, αυτοί παρέμειναν εντός φυσιολογικών ορίων σε όλη τη διάρκεια της μελέτης. Συμπερασματικά, η προνάρκωση με ακετυλοπρομαζίνη και μορφίνη ενδομυϊκά, η εισαγωγή στην αναισθησία με προποφόλη και η διατήρηση της αναισθησίας με ισοφλουράνιο δεν προκαλούν αύξηση του PT και PTT πέραν των φυσιολογικών ορίων, καθιστώντας αυτό το πρωτόκολλο ασφαλή σε σκύλους που υποβάλλονται σε ωοθηκυστερεκτομή ή ορχεκτομή. Τέλος, η χορήγηση τραμαδόλης μετεγχειρητικά και η χορήγηση ορού κατά την διάρκεια του χειρουργείου και μετεγχειρητικά δεν προκάλεσαν αύξηση του PT και PTT πέραν των φυσιολογικών ορίων
description: The aim of the present study was to investigate the effect of anaesthetic drugs, and more specifically the combination of morphine, acetylpromazine, propofol and isoflurane, on prothrombin time (PT) and activated partial thromboplastin time (PTT) in dogs undergoing ovariohysterectomy or castration. This prospective study was conducted at the Small Animal Clinic of Aristotle University of Thessaloniki, from January to September 2017. Thirty dogs were included in the study. All animals were assessed as clinically healthy based on the history, the clinical examination, the complete blood count, the biochemistry profile, the negative serological test for Leishmaniosis and Dirofilariosis and the coagulation profile. Τhe dogs included in this study had to be submissive and so no chemical restraint was required, had not received any medication in the last month and remained hospitalised receiving the same post-operative treatment (tramadol, 3mg / Kg) and intravenous fluids (2ml / kg / hour) for at least 24 hours after surgery. Finally, female dogs should not have been pregnant or had given birth during the last 2 months prior to ovariohysterectomy. Three samples were collected for PT and PTT measurement, the first before anaesthesia, the second immediately after the end of anaesthesia, and the third 24 hours after the surgical procedure was completed. All animals were administered intramuscularly acetylpromazine (0.05mg/kg) and morphine (0.2mg/kg) for premedication, propofol for induction in anaesthesia and isoflurane for maintenance of anaesthesia. Τhe mean of the value of the first PT measurement with the mean value of the third PT measurement as well as the mean of the value of the second PT measurement with the mean value of the third measurement of PT differ statistically significant (p = 0.034, p = 0.003, respectively). Furthermore, the mean of the value of the first PTT measurement, with the mean of the value of the third PTT measurement, as well as the mean of the value of the second PTT measurement, with the mean of the third PTT measurement, was found to differ statistically significant (p = 0.037, p = 0.021, respectively). PT was initially increased insignificantly and then decreased significantly, whereas PTT initially increased insignificantly and then increased further significantly. In addition, there appears to be a statistically significant positive correlation between the haematocrit and the third PT, the number of white blood cells and the second and third PTT, and finally the total solids and third PT. In contrast, there appears to be no statistically significant positive correlation between the duration of anaesthesia and surgery, the age, the platelet count and the three measurements of PT and PTT. Although there are some significant differences in the mean measurements of PT and PTT, they have remained within normal limits. Premedication with acetylpromazine and morphine intramuscularly, induction of anaesthesia with propofol and maintenance with isoflurane do not lead PT and PTT to increase beyond the normal range, making this protocol safe in dogs undergoing ovariohysterectomy or castration. Finally, tramadol administration postoperatively and administration of fluids during surgery and postoperatively did not increase PT and PTT beyond the normal range.